Συγκέντρωση των ελεύθερων αμινοξέων στο αμνιακό υγρό σε σχέση με την εβδομάδα κύησης, τη μητρική διατροφή και την έκβαση της εγκυμοσύνης
Creators: name: Φωτίου, Μαρία Ευάγγελου
Publisher: name: Aristotle University of Thessaloniki
Year: 2009
Subjects: Αμνιακό υγρό
Αμινοξέα
Μητρική Διατροφή
Amniotic fluid
Amino acids
Maternal diet

description: Σκοπός εργασίας. Ο προσδιορισμός των ελεύθερων αμινοξέων στο αμνιακό υγρό (ΑΥ) το 2ο τρίμηνο της εγκυμοσύνης και η διερεύνηση των υποθέσεων ότι α) οι διατροφικές συνήθειες και η πρόσληψη θρεπτικών συστατικών από τη μητέρα είναι δυνατό να μεταβάλουν τη δεξαμενή των ελεύθερων αμινοξέων του ΑΥ και β) η συγκέντρωση των ελεύθερων αμινοξέων του ΑΥ μπορεί να σχετίζεται με την ανάπτυξη του κυήματος. Υλικά και μέθοδοι Στην έρευνα έλαβαν μέρος 78 υγιείς έγκυες γυναίκες μεταξύ της 18ης και 22ης εβδομάδας μονήρους κύησης, οι οποίες θα υποβάλλονταν σε αμνιοπαρακέντηση για προγεννητικό έλεγχο. Ο προσδιορισμός της συγκέντρωσης των ελεύθερων αμινοξέων πραγματοποιήθηκε με υγρή χρωματογραφία υψηλής απόδοσης αντίστροφης φάσης. Η καταγραφή της διατροφικής πρόσληψης των εγκύων πραγματοποιήθηκε με τη χρήση ημιποσοτικού ερωτηματολόγιου συχνότητας κατανάλωσης τροφίμων, ενώ ο υπολογισμός των θρεπτικών συστατικών έγινε σύμφωνα με βάσεις δεδομένων χημικής σύνθεσης τροφίμων. Ο υπολογισμός του εμβρυϊκού βάρους έγινε κατά το υπερηχογράφημα 2ου επιπέδου προ της αμνιοπαρακέντησης. Η εκατοστιαία θέση του βάρους του νεογνού υπολογίστηκε σύμφωνα με την εβδομάδα γέννησης. Η στατιστική ανάλυση πραγματοποιήθηκε με το στατιστικό πακέτο SPSS 16. Αποτελέσματα Ταυτοποιήθηκαν και προσδιορίστηκαν 21 αμινοξέα. Η ολική συγκέντρωση αυτών στο ΑΥ των 78 δειγμάτων που αναλύθηκαν κυμαίνονταν από 937,61 μmol/l έως 3178,46 μmol/l. Η στατιστική ανάλυση έδειξε ότι οι συγκεντρώσεις των αμινοξέων στο ΑΥ δε μεταβλήθηκαν σημαντικά με την εβδομάδα κύησης. Η αλανίνη, η γλουταμίνη, η προλίνη και η λυσίνη παρουσίασαν τις μεγαλύτερες συγκεντρώσεις. Ισχυρές θετικές συσχετίσεις παρατηρήθηκαν μεταξύ των αμινοξέων βαλίνη, λευκίνη, ισολευκίνη, προλίνη και λυσίνη. Τα αποτελέσματα της έρευνας έδειξαν ότι η πρόσληψη πρωτεΐνης από τη μητέρα θα μπορούσε να επηρεάσει τη συγκέντρωση της ιστιδίνης, της σερίνης και της αργινίνης στο ΑΥ, τη 18η εβδομάδα της κύησης. Συγκεκριμένα, ο μερικός συντελεστής συσχέτισης μεταξύ της πρόσληψης πρωτεϊνών (g/day) και της συγκέντρωσης των προαναφερθέντων αμινοξέων, όταν εξαλείφθηκε η επίδραση της διακύμανσης του σωματικού βάρους, ήταν 0,78, 0,72 και 0,59, αντίστοιχα. Επιπλέον, τη 18η εβδομάδα κύησης, ο μερικός συντελεστής συσχέτισης μεταξύ της πρόσληψης υδατανθράκων (g/day) και της συγκέντρωσης της μεθειονίνης ήταν 0,60. Την 21η εβδομάδα, παρατηρήθηκαν ισχυρές συσχετίσεις μεταξύ του ποσοστού της ενέργειας που προερχόταν από την πρόσληψη πρωτεϊνών και της πλειοψηφίας των αμινοξέων. Επίσης, καταγράφηκε μέτριας εντάσεως στατιστικά σημαντική θετική συσχέτιση μεταξύ του υπολογιζόμενου εμβρυϊκού βάρους και της γλουταμίνης, καθώς και μέτριας εντάσεως στατιστικά σημαντική αρνητική συσχέτιση κυρίως με τα αμινοξέα διακλαδισμένης αλυσίδας (βαλίνη, λευκίνη, ισολευκίνη), τα αρωματικά αμινοξέα (τρυπτοφάνη, φαινυλαλανίνη, τυροσίνη) και την ταυρίνη. Ασθενής εντάσεως στατιστικά σημαντική θετική συσχέτιση παρατηρήθηκε μεταξύ της συγκέντρωσης των αμινοξέων αργινίνη και κυστεΐνη και της εκατοστιαίας θέσης του βάρους γέννησης. Τα αποτελέσματα της παρούσης ερευνητικής εργασίας συμφωνούν με τη διεθνή βιβλιογραφία. Συμπεράσματα Η διατροφή της μητέρας φαίνεται να επηρεάζει τις συγκεντρώσεις των ελεύθερων αμινοξέων του ΑΥ, στο 2ο τρίμηνο της κύησης. Επιπλέον, φαίνεται ότι υπάρχει στατιστικά σημαντική συσχέτιση μεταξύ των επιπέδων των αμινοξέων του ΑΥ και των σωματομετρικών παραμέτρων που άπτονται της ανάπτυξης του κυήματος και του νεογνού. Περαιτέρω μελέτες σε αυτό το αντικείμενο θα μπορούσαν να προσφέρουν μια βαθύτερη θεώρηση στην επίδραση που θα μπορούσε να έχει ο διατροφικός προγραμματισμός στην ανάπτυξη του εμβρύου, ιδιαίτερα σε υψηλού κινδύνου κυήσεις.
description: Objective. To examine free amino acids in amniotic fluid retrieved from 2nd trimester amniocentesis and explore whether a) dietary nutrient intake modulates the amniotic fluid amino acid pool and b) amniotic fluid amino acid concentration correlates with fetal weight during the second trimester and birth weight percentile value. Study Design Seventy eight amniotic fluid samples were retrieved from healthy women with singleton pregnancies. Amniocentesis performed between 18 and 22 week of gestation for prenatal diagnosis. Reversed-phase high performance liquid chromatography was used to determine amniotic fluid free amino acid concentration. Dietary assessment was carried out using a semi-quantitative Food Frequency Questionnaire, while the evaluation of the nutrient intake was carried out using food nutrient databases. Fetal weight was estimated by ultrasound examination of the fetus before amniocentesis. Birth weight percentile values were calculated according to gestational age. All statistical analyses were performed using SPSS, version 16.0. Results Twenty one amino acids were identified and quantified. The total amino acid concentration in amniotic fluid ranged between 937.61 μmol/l and 3178.46 μmol/l. Statistical analysis showed that the concentrations of amino acids in amniotic fluid did not change significantly (p&gt;0.05) with gestational age. The four amino acids with the highest concentrations were alanine, glutamine, proline and lysine. Strong positive correlations were observed among the concentrations of valine, leucine, isoleucine, proline and lysine. The results of the study showed that maternal protein intake could alter amniotic fluid concentrations of histidine, serine and arginine, at the 18th gestational week. Particularly, when relationships between dietary composition of pregnant women and amino acid concentrations were adjusted for maternal weight, the partial correlation coefficients at 18th week between the amniotic fluid histidine, serine and arginine concentrations and the maternal protein intake (g/day) were 0.78, 0.72 and 0.59, respectively, while the partial correlation coefficient between methionine and maternal carbohydrate intake (g/day) was 0.60. At 21st gestational week, the majority of amniotic fluid amino acids were strongly correlated with the percentage of energy derived from protein consumed. Furthermore, moderate significant positive correlation was observed between fetal weight and glutamine, while moderate significant negative correlation between fetal weight and glutamate, alanine, proline, valine, methionine, isoleucine, leucine, tryptophane, phenylalanine, ornithine, lysine, histidine, tyrosine and taurine. Week significant positive correlation was recorded birth weight percentile value and concentrations of arginine and cysteine. The results of the present study are consistent with previous reports. Conclusion Maternal diet could modify amniotic fluid amino acid concentrations, in the 2nd trimester of gestation. Furthermore, the amino acid profiles in amniotic fluid seem to correlate significantly with fetal and neonatal somatometric parameters. Such studies could offer further insight on the impact of nutritional management to fetal nutrition and growth regulation, particularly in high risk pregnancies.